**LAZDIJŲ RAJONO SAVIVALDYBĖS**

**VŠĮ LAZDIJŲ KULTŪROS CENTRO 2020–2022 METŲ**

 **VEIKLOS STRATEGIJA**

**I. ĮSTAIGOS VEIKLOS KONTEKSTO ANALIZĖ**

VšĮ Lazdijų kultūros centras, įgyvendindamas šalies ir Lazdijų rajono savivaldybės kultūros politiką, orientuojasi į rajono gyventojų kultūrinių poreikių tenkinimą. Kultūros centras savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos vyriausybės nutarimais, Lietuvos Respublikos kultūros ministro įsakymais, kitais teisės aktais, VšĮ Lazdijų kultūros centro įstatais.

VšĮ Lazdijų kultūros centras – tai kultūros įstaiga, kuri puoselėja krašto tradicijas, tenkina gyventojų kultūrinius poreikius, ugdo kūrybinę iniciatyvą, įprasmina laisvalaikį, viešai teikia kultūros paslaugas, sudaro sąlygas visuomenei ir kiekvienam jos nariui dalyvauti kultūros procesuose, pritraukia įvairaus amžiaus žmones į mėgėjų kūrybinę veiklą, užtikrina profesionalaus meno sklaidą, yra atviras naujovėms ir partnerystei. VšĮ Lazdijų kultūros centrą sudaro 16 padalinių, esančių Lazdijų rajono savivaldybės teritorijoje. Rajono bendruomenei ir svečiams siūlomi festivaliai, koncertai, spektakliai, šventės, popietės, diskusijos, susitikimai, svarbių istorinių ir valstybinių datų paminėjimai.

2020–2022 metų veiklos strategijos aktualumą pagrindžianti VšĮ Lazdijų kultūros centro SSGG analizė:

|  |  |
| --- | --- |
| **STIPRYBĖS** | **SILPNYBĖS** |
| * Aukštos meninės vertės ir lygio teatralizuoti renginiai
* Aukštas kūrybinių darbuotojų kompetencijos ir žinių lygis
* Didelis mėgėjų meno kolektyvų ir jų narių skaičius
* Puoselėjami glaudūs ryšiai ir palaikymas su Lazdijų r. savivaldybe, įstaigomis ir organizacijomis, vietos bendruomenėmis, užsienio partneriais - tai skatina bendrų projektų rengimą
* Kasmet investuojama į infrastruktūrą ir gerbūvį
* Vykdomas aktyvus neformalus vaikų ir jaunimo švietimas, vasaros dienos stovyklos, kultūros paso, edukacinės bei jaunimo savanoriškos tarnybos programos
 | * Sunku pritraukti jaunus kultūros specialistus, ypatingai etninei kultūrai puoselėti, į Lazdijų rajoną
* Papildomo finansavimo nebuvimas įdomių ir šiuolaikiškų renginių organizavimui, pokalbių su žinomais žmonėmis
* Mažai išnaudojamos šiuolaikinės technologijos puoselėjant kultūrą
 |
| **GALIMYBĖS** | **GRĖSMĖS** |
| * Rengti įvairius bendradarbiavimo projektus, ypatingą dėmesį skiriant Rudaminos amatų centrui
* Veikloje ieškoti būdų, kaip panaudoti šiuolaikines technologijas kultūros puoselėjimui
* Į mėgėjų meno veiklas įtraukti kuo daugiau Lazdijų regiono bendruomenės narių
* Ieškoti finansavimo galimybių materialinės kultūros centro bazės stiprinimui per įvairias programas su užsienio partneriais
* Nuolat kelti esamų darbuotojų kvalifikaciją naujomis
* Atliepiant į viešųjų paslaugų gavėjų poreikius, organizuoti kultūrinę veiklą
 | * Gyventojų mažėjimas, ypač vaikų ir jaunimo grupėse, gali priversti uždaryti kultūros įstaigas, ypatingai kaimiškosiose teritorijose
* Kultūros vartojimo įpročių kaita, kada kultūriniai produktai pateikiami internete, masinėse informacijos priemonės, todėl kultūros centre, laisvalaikio salėse gali sumažėti lankytojų
 |

**II. ĮSTAIGOS VEIKLOS STRATEGIJA**

 VšĮ Lazdijų kultūros centras 2020–2022 m. strateginiam veiklos planui parengti buvo suformuota kultūros centro vizija, misija ir strateginiai tikslai.

**Vizija.** Kultūros centras teikia ilgalaikę naudą stiprinant visuomenės tapatybę, kuriant tvarią valstybę ir regioną, skatinant ekonomikos augimą, socialinę ir dvasinę gerovę, o kultūrinės veiklos įtraukia gyventojus, suteikia sąlygas puoselėti savo kultūrinius ir kūrybinius gebėjimus, praturtinti savo asmenybę, kurti ir stiprinti tapatybę ir tradicijas.

**Misija.** Teikti kokybiškas viešąsias kultūros, kultūrinio švietimo, neformalaus ugdymo, gyventojų užimtumo ir kitas paslaugas Lazdijų rajono visuomenei ir kitiems asmenims.

**Filosofija.** Žmogus kuria kultūrą, kultūra kuria žmogų.

**Strateginis prioritetas – kultūros paslaugų įvairovė ir kokybė.**

VšĮ Lazdijų kultūros centro 2020–2022 m. veiklos strategija įgyvendina Lazdijų rajono savivaldybės 2020–2022 m. strateginio veiklos plano Kultūros ir turizmo plėtros programos 1 tikslą – „Teikti kokybiškas kultūros paslaugas bei skatinti kultūrines iniciatyvas“, šios programos 1.1 uždavinį „Užtikrinti bendruomenės poreikius atitinkančią kultūros įstaigų veiklą ir renginių įvairovę ir priemones“ ir 1.1.1 priemonę „Kultūrinės veiklos ir paslaugų teikimo užtikrinimas bei plėtra“.

**III. TIKSLŲ, UŽDAVINIŲ, PRIEMONIŲ, VERTINIMO KRITERIJŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** |
| **1.** | **Teikti kultūros paslaugas, gerinti jų kokybę, skatinti įvairovę, vykdyti tradicinės etnokultūros sklaidą** | * **Teigiamai apklausos metu įvertinusių kultūros paslaugas asmenų dalis – 85 proc.**
* **Surengtų renginių skaičius padidės 1,5 proc.**
* **Renginių žiūrovų skaičius didės 1 proc.**
* **Meno kolektyvų, būrelių ir studijų narių skaičius padidės 2 proc.**
* **Šiuolaikinėmis technologijomis aprūpintų kultūros centro padalinių dalis – 12,5 proc.**
 |
|  | **Įstaigos priemonės pavadinimas** | **Proceso ir (ar) indėlio vertinimo kriterijai ir mato vienetai** | **Vertinimo kriterijų reikšmės** | **Atsakingi vykdytojai** | **Asignavimai (tūkst. Eur)** |
| **2019 m. faktas** | **2020 m.**  | **2021 m.**  | **2022 m.**  | **2019 metais faktiškai panaudotas finansavimas, iš jo:** | **2020 m.** | **2021[[1]](#footnote-2) m.** | **20221 m.** |
| **1.1. *Organizuoti renginius, skirtus įvairaus amžiaus atstovams*** |
| 1.1.1. | Organizuoti renginius, valstybines šventes ir minėjimus, skirtus įvairaus amžiaus gyventojams | Surengtų renginių skaičius, vnt. | 522 | 400 | 530 | 530 | Pavaduotojas kultūrinei veiklai, renginių organizatoriai, meno vadovai | 661,2 | 622,0 | 688,0 | 728,0 |
| ***1.2. Didinti šiuolaikinių technologijų naudojimą kultūros produktų ir paslaugų sklaidai*** |
| 1.2.1. | Investuoti į priemones, skirtas kokybiško medijų turinio kūrimui ir šiuolaikines technologijas (VR akiniai, žaidimų konsolės ir pan.), skirtų jaunimo kultūros paslaugų plėtrai | Įsigytos įrangos skaičius per metus, vnt. | 0 | 2 | 3 | 3 | Projektų vadovas, projektų specialistas projektams | 0,0 | 0,0 | 8,0 | 10,0 |
| 1.2.2. | Kurti naujus modernius kultūros produktus | Sukurtų naujų kultūros produktų skaičius, vnt. | 0 | 0 | 2 | 2 | Pavaduotojas kultūrinei veiklai | 0,0 | 0,0 | 1,0 | 1,5 |
| **1.3. *Didinti meno vadovų ir kolektyvų veiklos efektyvumą*** |
| 1.3.1. | Aprūpinti meno kolektyvus reikalingiausiomis priemonėmis, muzikos instrumentais, tautiniais kostiumais | Naujų priemonių ir inventorius skaičius per metus, vnt.  | 10 | 12 | 13 | 13 | Pavaduotojas kultūrinei veiklai, meno kolektyvų vadovai | 14,0 | 5,0 | 8,0 | 8,0 |
| 1.3.2. | Rengti meno kolektyvų veiklos peržiūras, organizuoti varžytuves, renginius, festivalius | Surengtų renginių skaičius, vnt. | 12 | 14 | 15 | 15 | Pavaduotojas kultūrinei veiklai, meno kolektyvų vadovai, renginių organizatoriai | 3,0 | 0,8 | 2,0 | 2,0 |
| 1.3.3. | Didinti meno kolektyvų, būrelių ir studijų skaičių bei įkurti Lazdijų miesto teatrą | Meno kolektyvų, būrelių ir studijų skaičius, vnt. | 71 | 72 | 74 | 74 | Pavaduotojas kultūrinei veiklai, meno kolektyvų vadovai | 0,0 | 0,0 | 3,0 | 3,0 |
| Įkurtų teatrų skaičius, vnt. | 0 | 0 | 0 | 1 | 0,0 | 0,0 | 0,0 | 3,0 |
| **1.4. *Užtikrinti tradicinės etnokultūros sklaidą*** |
| 1.4.1. | Plėsti Rudaminos amatų centro veiklą ir tapti sertifikuotu amatų centru | Atnaujintų ir sertifikuotų amatų centrų skaičius, vnt. | 0 | 0 | 1 | 1 | Direktorius, pavaduotojas kultūrinei veiklai, projektų vadovas | 0,0 | 0,0 | 1,0 | 1,0 |
| 1.4.2. | Kurti etnokultūrinius renginius | Sukurtų etnokultūrinių renginių skaičius, vnt. | 20 | 21 | 23 | 23 | Pavaduotojas kultūrinei veiklai, renginių organizatoriai | 11,0 | 7,3 | 10,0 | 11,0 |
| 1.4.3. | Organizuoti ir plėtoti edukacines programas | Suorganizuotų edukacinių programų skaičius, vnt. | 9 | 12 | 13 | 13 | Pavaduotojas kultūrinei veiklai, renginių organizatoriai, meno kolektyvų vadovai | 0,0 | 0,4 | 0,6 | 0,8 |
| 1.4.4. | Įkurti keramikos ir kulinarinio paveldo edukacines klases | Įkurtų edukacinių klasių skaičius, vnt. | 1 | 1 | 1 | 2 | Amatų centro administratorius, specialistas projektams | 0,0 | 0,0 | 0,0 | 8,0 |
| ***1.5. Užtikrinti įstaigos administravimą ir didinti veiklos efektyvumą*** |
| 1.5.1. | Įstaigos valdymas ir administravimas, siekiant strateginių tikslų įgyvendinimo | Sėkmingai veikiančių ir viešąsias paslaugas teikiančių įstaigų skaičius, vnt. | 1 | 1 | 1 | 1 | Direktorius | 128,0 | 93,5 | 95,0 | 105,0 |
| **2. Užtikrinti vaikų ir jaunimo kokybišką užimtumą** | * **Renginių, programų, stovyklų vaikams ir jaunimui skaičius padidės 2 proc.**
* **Vaikų ir jaunimo renginių, programų ir stovyklų dalyvių skaičius padidės 1 proc.**
* **Savanorių skaičius padidės 67 proc.**
 |
| **2.1. *Gerinti kultūrinės įvairovės pasiūlą vaikams ir jaunimui*** |
| 2.1.1. | Organizuoti daugiau renginių jaunimui ir vaikams | Suorganizuotų renginių skaičius, vnt. | 148 | 100 | 148 | 155 | Pavaduotojas kultūrinei veiklai, renginių organizatoriai | 0,8 | 1,2 | 5,0 | 8,0 |
| 2.1.2. | Kurti ir organizuoti festivalius, skirtus jaunimo kultūros plėtrai | Sukurtų jaunimo festivalių skaičius, vnt. | 3 | 3 | 5 | 5 | Pavaduotojas kultūrinei veiklai, renginių organizatoriai | 4,0 | 2,0 | 4,0 | 6,0 |
| **2.2. *Skatinti vaikų ir jaunimo neformalaus mokymosi programas*** |
| 2.2.1. | Vykdyti neformalaus vaikų švietimo programas | Įvykdytų neformalaus vaikų švietimo programų skaičius, vnt. | 9 | 11 | 11 | 11 | Pavaduotojas kultūrinei veiklai, programų vykdytojai | 14,0 | 7,1 | 8,0 | 8,0 |
| 2.2.2. | Užtikrinti ir plėsti vasaros vaikų dienos stovyklų pasiūlą | Organizuotų dienos stovyklų skaičius, vnt. | 3 | 6 | 6 | 6 | Renginių organizatoriai, meno kolektyvų vadovai | 0,0 | 2,0 | 4,0 | 4,0 |
| 2.2.3. | Įgyvendinti kultūros paso programas | Įgyvendintų kultūros paso programų skaičius, vnt. | 4 | 5 | 5 | 5 | Pavaduotojas kultūrinei veiklai, kultūros paso programų vykdytojai | 0,0 | 0,0 | 3,0 | 3,0 |
| 2.2.4. | Skatinti jaunimo ir vaikų meno būrelių ir studijų veiklą | Veikiančių būrelių ir studijų skaičius, vnt. | 4 | 6 | 6 | 6 | Pavaduotojas kultūrinei veiklai, meno kolektyvų vadovai | 2,0 | 3,2 | 3,5 | 4,0 |
| **2.3. *Skatinti savanorystę*** |
| 2.3.1. | Plėtoti jaunimo savanorystę kultūros centre | Savanoriavusių jaunuolių skaičius, vnt. | 3 | 4 | 5 | 5 | Pavaduotojas kultūrinei veiklai, savanorių koordinatorius | 0,0 | 0,0 | 5,0 | 5,0 |
| 2.3.2. | Suteikti galimybę kultūrinių, kūrybinių programų studentams atlikti apmokamą praktiką | Dirbusių praktikantų skaičius, vnt. | 0 | 0 | 1 | 1 | Direktorius | 0,0 | 0,0 | 3,0 | 3,0 |
| **3. Skatinti profesionalaus meno sklaidą** | * **Profesionalaus meno renginių skaičius padidės 50 proc.**
* **Bendradarbiavimo sutarčių su profesionalaus meno atlikėjais skaičius padidės 50 proc.**
 |
| **3.1. *Užtikrinti profesionalaus meno sklaidą*** |
| 3.1.1. | Organizuoti profesionalaus meno festivalius ir kitus šio meno renginius | Suorganizuotų renginių skaičius, vnt. | 4 | 5 | 6 | 6 | Pavaduotojas kultūrinei veiklai, renginių organizatoriai | 2,0 | 5,3 | 7,0 | 9,0 |
|  | **Iš viso:** | **840,0** | **749,0** | **859,0** | **931,0** |

**IV. VEIKLOS STRATEGIJOS ĮGYVENDINIMO PRIEŽIŪRA**

Veiklos strategiją įgyvendins VšĮ Lazdijų kultūros centro bendruomenė. Veiklos strategijos įgyvendinimo priežiūra atliekama viso proceso metu ir visais lygiais. Centro direktorius ir pavaduotojas kultūrinei veiklai nuolat stebi ir įvertina, ar sėkmingai įgyvendinami strateginiai tikslai. Vadovaudamiesi šia veiklos strategija, kasmet rengia metinį veiklos planą, kuriame numato veiksmus skirtus, įgyvendinti veiklos strategijos tikslus, uždavinius ir priemones. Informacija apie veiklos strategijos įgyvendinimo rezultatus pateikiama ir pristatoma įstaigos veiklos ataskaitoje.

\_\_\_\_\_\_\_\_\_\_\_\_\_\_\_

1. Numatomi finansavimo šaltiniai: Lazdijų rajono savivaldybės biudžetas, Europos Sąjungos struktūriniai fondai, valstybės biudžetas ir kt. [↑](#footnote-ref-2)